Finansdepartementet tilbakeviser påstandene, og mener NHOs framstilling gir et galt inntrykk av både pengebruken og handlingsrommet i budsjettet.
- Det blir feil å si at regjeringen ikke har fulgt Stortingets intensjon for oljepengebruk. Stortinget pekte riktignok på på at skatte- og avgiftspolitikken og satsing på infrastruktur, utdanning og forskning er viktig for å få en mer velfungerende økonomi. Men disse anvendelsene bør ses på som eksempler, ikke som en uttømmende liste over tiltak som kan øke vekstevnen i norsk økonomi. I 2001 pekte Stortinget også på at det er viktig å bedre tilgangen på arbeidskraft, gjennom tiltak på bred front, skriver statssekretær Kjetil Lund i en e-post til DN.no.